  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Яган черкогуртын Пичи Пурга – Улӥ Кечол сюрес вылысь Оӵ (Иж) шур вамен выжез тупатъянэз йылпумъязы. Ужъёсты «Кышкыттэм ӟечлыко сюресъёс» йӧскалык ӵектосъя быдэстӥзы. Со сярысь Удмуртиысь тӧролэн но кивалтэтлэн пресс-службазы ивортӥз. « Та выжез тупатъяны кулэлык 2018-тӥ арысен вал. Инъетэз куашкан калэ вуымон лыдъяське ни вал, отын гидроизоляциез но бетонэз сылмыны кутскиз. Но ужпум коньдон борды пыкъяськылӥз. Табере <…> милям вань йӧскалык ӵектосъёс, со чотын ми адмиослэсь улонзэс умоятонэн герӟаськем ӵектосъёсмес быдэстыны быгатӥськом » Алексей Горбачёв, Удмуртиысь транспортъя но сюрес возёсъя министр Лэсьтӥськисьёс выжлэсь возись пыкетъёссэ воштӥзы, вискысьтыз пыкетъёсты тупатъязы, сылмемлэсь утись суретэн шобыртӥзы. Выж но сюрес валчеяськон интыез быдэсак выльдӥзы. Со сяна, тротуаръёсты пасьткытатӥзы: ддӥг палтӥз 1,5 метрозь, отӥ коляскаосын ортчыны умой луоз, мукет палтӥз – 1,2 метрозь. Выж вылэ но солы матын тыл пуктӥзы, барьер висъетэз воштӥзы, машина ветлон люкетаз асфальтобетон кык сӥен вӧлдӥзы. Тодэ вайытом, выжез туэ куартолэзьысен тупатъязы. Матысь дыре Кизнерка шур вамен выжез тупатъян ужъёсты йылпумъялозы.  Тегъёс: выжъёс тупатъянужъёс ПичиПурга йӧскалыкӵектосъёс Удмуртия  